
Λάρισα 3 Ιουλίου 2023

ΔΕΛΤΙΟ ΤΥΠΟΥ

CINE - ραντεβού
στον κήπο του Διαχρονικού Μουσείου!

Ciné – ραντεβού για άλλη μια χρονιά στον κήπο του Διαχρονικού Μουσείου! Την Τετάρτη 5 Ιουλίου 2023 ξεκινούν οι προβολές αξιόλογων ταινιών του γαλλικού κινηματογράφου, που διοργανώνονται από την Εφορεία Αρχαιοτήτων Λάρισας σε συνεργασία με το Γαλλικό Ινστιτούτο Λάρισας-Γαλλική Πρεσβεία, μέσω της πλατφόρμας IF Cinéma. Θα προβληθεί η ταινία:
Robuste (Σθένος, Δραματική κομεντί, Γαλλία 2021, 95’) σε σκηνοθεσία Constance Meyer. Πρωταγωνιστούν: Gérard Depardieu, Déborah Lukumuena, Lucas Mortier, Megan Northam, Florence Janas κ.ά.
Υπόθεση: Όταν το δεξί του χέρι και μοναδικός φίλος του πρέπει να φύγει για αρκετές εβδομάδες, ο Georges, ένας γερασμένος σταρ του κινηματογράφου, πρέπει να συνηθίσει την αντικαταστάτριά του, την Aïssa. Μεταξύ του αποθαρρυμένου ηθοποιού και της νεαρής σωματοφύλακα θα αναπτυχθεί ένας μοναδικός δεσμός.
Πληροφορίες στο τηλ. 2413508242, καθημερινά 08.00-20.00.
Ώρα έναρξης προβολής: 21.30.
Είσοδος δωρεάν.

Εφορεία Αρχαιοτήτων Λάρισας - Διαχρονικό Μουσείο Λάρισας

